રાજયની સરકારી પ્રાથમિક શાળાના ધો.3થી 8ના વિદ્યાર્થીઓની સત્રાંત પરીક્ષાના માર્કસ માત્ર ત્રણ દિવસમાં ઓનલાઈન અપલોડ કરવાનો તઘલખી નિર્ણય કર્યો હતો. જેની સામે શિક્ષકોમાં પણ ભારે રોષ ફેલાયો હતો. જેથી પોતાનો નિર્ણય ઉતાવળભર્યો ના લાગે તેના માટે ડેટા એન્ટ્રીની મુદતમાં પાછલા બારણે વધારો કરવામાં આવ્યો હોવાનું સુત્રો જણાવી રહ્યા છે. સર્વ શિક્ષા અભિયાન દ્વારા દરેક જિલ્લાના શિક્ષણાધિકારીઓને એસએમએસ દ્વારા 23મી સુધી મુદત વધારી હોવાની સૂચનાઓ પહોંચતી કરાઈ છે અને આ અધિકારીઓએ સ્કૂલોને પણ મેસેજ પહોંચતો કર્યો છે.